text: Brugt legetøj til børnehjem
  12 november 2011 kl. 12.41
  Børn i alle aldre kan lørdag og søndag aflevere deres brugte legetøj på en stand ved julemessen i Billund. Legetøjet vil blive givet til børn på børnehjem i Letland som julegave.
  Det er projekt LATVIA i Filskov, der står for arrangementet og foreningen sørger for at rengøre, reparere og indpakke alt legetøjet pænt til de kære børn. 
  Foreningen vil også sørge for transporten fra Danmark til Letland. Lastbilen vil nå frem inden jul, så børnene får legetøjet i julegave i år.
  